b'\n_START_ARTICLE_\nVlado Bagari\xc4\x87\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani osnovni \xc5\xa1oli je od\xc5\xa1el na Letalsko gimnazijo Mostar in nato na Letalsko akademijo JLA, ki jo je kon\xc4\x8dal leta 1983 s \xc4\x8dinom podporo\xc4\x8dnika._NEWLINE_Leta 1991 je zapustil JLA in se prostovoljno pridru\xc5\xbeil Zboru narodne garde Hrva\xc5\xa1ke. Sprva je bil u\xc4\x8ditelj letenja v \xc4\x8castni\xc5\xa1ki \xc5\xa1oli v Kumrovcu._NEWLINE_Med letoma 1992 in 2001 je bil poveljnik 94. letalske baze Lu\xc4\x8dko, nato pa je bil preme\xc5\xa1\xc4\x8den v General\xc5\xa1tab Oboro\xc5\xbeenih sil Republike Hrva\xc5\xa1ke, kjer je postal na\xc4\x8delnik oddelka za razvoj letalstva v Uradu pomo\xc4\x8dnika na\xc4\x8delnika Hrva\xc5\xa1kega voja\xc5\xa1kega letalstva in protizra\xc4\x8dne obrambe._NEWLINE_Leta 2003 je postal na\xc4\x8delnik Operativnega oddelka Poveljstva Hrva\xc5\xa1kega voja\xc5\xa1kega letalstva in protizra\xc4\x8dne obrambe, nato pa na\xc4\x8delnik \xc5\xa1taba Hrva\xc5\xa1kega voja\xc5\xa1kega letalstva in protizra\xc4\x8dne obrambe._NEWLINE_Od leta 2007 do 2011 je bil poveljnik Hrva\xc5\xa1kega voja\xc5\xa1kega letalstva in protizra\xc4\x8dne obrambe.'